Harjamäki karsiutui 3 000 metrin estejuoksun alkuerissä Barcelonan EM-kilpailuissa 2010. Hän on edustanut Suomea aikuisten maaotteluissa vuosina 2007−2012. Kalevan kisoissa hän on saavuttanut 3 000 metrin estejuoksussa kultaa 2007, 2009 ja 2012, hopeaa 2008 ja 2011 sekä pronssia 2014. Sisäratojen SM-kilpailuissa hän on saavuttanut 3 000 metrin juoksussa hopeaa 2013 ja pronssia 2012. Maastojuoksun SM-kilpailuissa hän on saavuttanut pronssia 4 kilometrin matkalla vuonna 2012.